Αρνίσια σουβλάκια tikkα από την Ινδία
Ινδικά αρώματα και πλούσια γεύση αρνίσιου κρέατος.
1 κιλό αρνί από μπούτι, χωρίς κόκαλο, κομμένο σε κύβους περίπου 2,5 εκ., 50 ml ελαιόλαδο, για άλειμμα, 60 ml χυμός λάιμ, 2 κουτ. γλυκού φρέσκο τζίντζερ (πιπερόριζα), τριμμένο, 1 σκελίδα σκόρδο, λιωμένη, 1 κουτ. σούπας γκάραμ μασάλα* ή κάρι (με διαφορετικό αποτέλεσμα), 1 κουτ. γλυκού πάπρικα καυτερή, 250 γρ. γιαούρτι αγελάδας, στραγγιστό, 40 ml ελαιόλαδο
Σε ένα βαθύ μπολ ανακατεύουμε όλα τα υλικά για τη μαρινάδα. Ρίχνουμε τους κύβους αρνιού και τους ανακατεύουμε καλά με τα χέρια μας, να καλυφθούν καλά από όλες τις πλευρές. Καλύπτουμε με μεμβράνη και αφήνουμε στο ψυγείο για 6 ώρες, να μαριναριστούν.Αν χρησιμοποιήσουμε καλαμάκια από μπαμπού, τα μουλιάζουμε σε νερό για περίπου 30 λεπτά, ώστε να μην καούν κατά το ψήσιμο.Βγάζουμε το αρνί από τη μαρινάδα, το στεγνώνουμε ελαφρώς με χαρτί κουζίνας και περνάμε τους κύβους στα καλαμάκια. Τα λαδώνουμε καλά και ψήνουμε στα κάρβουνα ή σε ψησταριά υγραερίου σε δυνατή φωτιά, για περίπου 20- 30 λεπτά συνολικά, ανάλογα με το αν τα θέλουμε μέτρια ή καλοψημένα.Ψήσαμε τα σουβλάκια σε ψησταριά υγραερίου (11,8 ΚW) σε δυνατή φωτιά και σε καλά λαδωμένη σχάρα. Χρειάστηκαν 4 λεπτά μέχρι να ψηθούν από τη μία πλευρά και να ξεκολλούν εύκολα από τη σχάρα. Τα ψήσαμε 4 λεπτά από κάθε πλευρά (υπολογίζουμε 4 πλευρές) για να γίνουν μέτρια ψημένα και 7 λεπτά από κάθε πλευρά για να γίνουν καλοψημένα.Σερβίρουμε τα σουβλάκια σε πιατέλα, τα πασπαλίζουμε με φρέσκο κρεμμύδι ψιλοκομμένο και τα συνοδεύουμε με τραγανές πίτες, φέτες ντομάτας και αγγουριού, φέτες αβοκάντο και δροσερό γιαούρτι. Τη σχάρα την καθαρίζουμε προτού κρυώσει εντελώς και δεν βγαίνουν τα καμένα υπολείμματα με τίποτα.
Αρνί,Κρέας